ΓΡΑΠΤΗ ΕΡΩΤΗΣΗ E-2977/96 υποβολή: Honσrio Novo (GUE/NGL) προς την Επιτροπή (8 Νοεμβρίου 1996)

Θέμα: Χρηματοδοτική συνεισφορά της Ευρωπαϊκής Ένωσης για τον έλεγχο της εξάπλωσης της ψευδομονάδας Solanacearum

Η ασθένεια που προκαλείται από την ψευδομονάδα Solanacearum στα γεώμηλα σποράς και κατανάλωσης που παράγονται στην Ολλανδία έχει προκαλέσει σοβαρά προβλήματα στη γεωργία διαφόρων κρατών μελών και, ειδικότερα, της Πορτογαλίας.

Εν συνεχεία της απόφασης της Επιτροπής 95/506/ΕΕ της 24ης Νοεμβρίου 1995 ((ΕΕ L 291 της 06.12.1995, σελ. 48. )), περί έγκρισης ορισμένων ειδικών μέτρων υπέρ της Ολλανδίας, και η οποία επιτρέπει στα κράτη μέλη να θεσπίσουν πρόσθετα εθνικά μέτρα, η Πορτογαλία δεν αρκέστηκε να εφαρμόσει σε όλη της την επικράτεια τις προβλεπόμενες δράσεις αλλά, πηγαίνοντας επέκεινα των μέτρων, θέσπισε ένα συμπληρωματικό εθνικό πρόγραμμα φυτογεινομικής προστασίας. Αυτό το εκτεταμένο πρόγραμμα δράσης στόχευε στην καταπολέμηση της εξάπλωσης της εν λόγω νόσου 7 ενώ οι προσπάθειες εξακολουθούν να καταβάλλονται, γεγονός αυτό συνεπάγεται σημαντικές δαπάνες οι οποίες βαρύνουν αποκλειστικά την Πορτογαλία.

Το πρόβλημα πηγάζει από γνωστά αγροτικά προϊόντα τα οποία, είναι εξακριβωμένο, προέρχονται από κράτος μέλος (την Ολλανδία).

Όπως και σε άλλες παρεμφερείς καταστάσεις, είναι προφανές ότι, για την αντιμετώπισή τους, πρέπει να τίθενται σε λειτουργία κοινοί μηχανισμοί που προϋποθέτουν δημοσιονομική αλληλεγγύη.

Μπορεί άραγε η Επιτροπή να αναφέρει κατά πόσον προβέπεται η Ευρωπαϊκή Ένωση να αναλάβει ή να συμβάλει στη χρηματοδότηση των δαπανών τις οποίες η Πορτογαλία (και άλλα κράτη μέλη) υποχρεούται να καλύψει για την αντιμετώπιση και την καταπολέμηση της ασθένειας που προκαλείται από την ψευδομονάδα Solanacearum; Σε περίπτωση κατά την οποία ο μηχανισμός της δημοσινομικής αλληλεγγύης δεν έχει παύσει να λειτουργεί, σκοπεύει άραγε η Επιτροπή να υποβάλει κάποια πρόταση προς αυτή την κατεύθυνση;

Aπάντηση του κ. Fischler εξ ονόματος της Επιτροπής (2 Δεκεμβρίου 1996)

Η Επιτροπή γνωρίζει την εμφάνιση της φαιάς σήψης των γεωμήλων που οφείλεται στη ψευδομονάδα solanacearum στην Πορτογαλία και τα μέτρα που έχουν ληφθεί για την καταπολέμηση της εξάπλωσης της νόσου.

Το υφιστάμενο κοινοτικό φυτοϋγειονομικό καθεστώς όπως ορίζεται στην οδηγία 77/93/ΕΟΚ περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα ((ΕΕ αριθ. L 26 της 31.01.1977. )), όπως τροποποιήθηκε τελευταία από την οδηγία 96/14/ΕΚ ((ΕΕ αριθ. L 68 της 19.03.1996. )), πράγματι δεν περιλαμβάνει καμία διάταξη που να προβλέπει τη συμμετοχή της Κοινότητας στα έξοδα που δημιουργούνται από την αντιμετώπιση των εν λόγω νόσων.

Ωστόσο, πρέπει να σημειωθεί ότι η Επιτροπή υπέβαλε πρόταση οδηγίας του Συμβουλίου για την τροποποίηση της οδηγίας 77/93/ΕΟΚ ((ΕΕ αριθ. C 31 της 09.02.1990, και ΕΕ αριθ. C 205 της 06.08.1991. )). Η εν λόγω πρόταση περιλαμβάνει κυρίως δύο σημεία, την οικονομική αλληλεγγύη, βάσει της οποίας δημιουργείται κοινοτικό ταμείο για συμμετοχή στα έξοδα που βαρύνουν τα κράτη μέλη, για την καταπολέμηση της εξάπλωσης επιβλαβών οργανισμών που προέρχονται από μολυσμένες παρτίδες και την οικονομική ευθύνη, βάσει της οποίας η εν λόγω συνεισφορά πρέπει να επιστρέφεται στο ταμείο αλληλεγγύης, στην περίπτωση του κράτους μέλους που δεν πληροί τους όρους του κοινοτικού φυτοϋγειονομικού καθεστώτος. Επί του παρόντος, η πρόταση βρίσκεται υπό εξέταση στο Συμβούλιο.